Kameron Dias, Skarlett Yoxansson va plastik jarrohlik orqali tashqi ko‘rinishini o‘zgartirgan boshqa mashhur ayollar (foto)

Afsuski, mashhurlar orasida ham plastik jarrohlik bo‘yicha mutaxassislarning e’tiborsizligi tufayli qurbon bo‘lganlari uchraydi. Yoki buning aksi, kechagina o‘zining tashqi ko‘rinishidan ko‘ngli to‘lmagan ayollar jarrohlar yordamida qizil yo‘lak malikasiga aylanadi. Grazia nashri plastik operatsiyadan muvaffaqiyatli o‘tgan bir nechta mashhur ayollar hikoyasi bilan bo‘lishdi.
Skarlett Yoxansson

Aktrisa Skarlett Yoxansson har qanday jarrohlik aralashuvni qat’iyan rad etadi, lekin buni ko‘rish uchun juda sinchkov va ehtiyotkor bo‘lish shart emas: u rinoplastikani haqiqatan ham amalga oshirgan. Yoshligida Skarlettning burun ko‘prigi hozirgidan ancha kengroq bo‘lgan. Ammo undagi o‘zgarishlar haqiqatan ham o‘ziga yarashgan va buni yashirishning keragi yo‘q.
Eshli Simpson

Eshli Simpson ilgari uzun ilmoqli burun egasi bo‘lgan, ammo jarrohlik yordami bilan bu muammoni muvaffaqiyatli hal qilgan. Aytgancha, rinoplastika Eshlining tashqi ko‘rinishidagi yagona aralashuv emas: u iyagining shaklini ham o‘zgartirgan va avvalgiga qaraganda ancha go‘zallashgan.
Viktoriya Bekhem

Viktoriya Bekhem bu borada hech narsani yashirmaydi: u plastik jarrohlik amaliyotini o‘tkazgan va hatto bir necha marta. Albatta, Vikkining rinoplastikaga murojaat qilganini  darhol sezish mumkin. Bundan tashqari, 41 yoshida ham yulduzning yuzi mukammal tarzda silliq ko‘rinadi, hattoki bir dona ajin yo‘q. Bekhemning o‘zi esa botoks inyeksiyalarining muxlisi ekanligini yashirmaydi va bunda hech qanday uyatli narsani ko‘rmaydi.
Demi Mur

Demi Murning yuzi juda ko‘p o‘zgarishlarga duch keldi. Aftidan, 30 yoshida uning yuzidagi ajinlar 52 yoshga qaraganda ko‘proq bo‘lgan. Aktrisa o‘z qizlarining opasiga o‘xshab ketishi bejiz emas! Faoliyatining boshida Demi ko‘z shaklini tuzatish uchun jarrohlik amaliyotini o‘tkazdi. Keyin burun, shuningdek, oddiy odam uchun deyarli sezilmaydigan yonoq va iyak shaklini o‘zgartirish operatsiyalarini boshdan kechirdi.
Kameron Dias

Ko‘pgina mashhurlar singari Kameron Dias ham burnining shakli ustida ishladi va burun ko‘prigini yanada noziklashtirdi. To‘g‘ri, aktrisada bu tug‘ma emas, balki sport jarohati bilan bog‘liq muammo bor edi, shundan so‘ng u rinoplastika haqida qaror qabul qilishi kerak edi. Ba’zida Kameron taniqli inyeksiyalar bilan og‘iz va ko‘z atrofidagi ajinlarni ham bartaraf etadi.